section_heading: Sadržaj
paragraph_text: Redovno bilježi sva važna dostignuća, stručna i strukovna događanja. Objavljuju se uvodnici, stručni i znanstveni radovi, pregledni članci, prikazi bolesnika, lijekova i metoda, preliminarna znanstvena i stručna priopćenja, osvrti, pisma uredništvu, prikazi knjiga, referati iz literature i drugi prilozi. Od 1935. sadrži inozemni prilog u kojemu se na stranim jezicima objavljuju članci i predavanja Zbora. Na zamolbu Američke nacionalne knjižnice 1962. godine, odlučeno je da Liječnički vjesnik počne izlaziti, uz hrvatski, i na engleskom jeziku. Nakratko je prestao izlaziti početkom 1980-ih, kad je bila velika ekonomska kriza u državi. 1985. godine list je nastavio izlaziti. Skoro 70 godina neprekidno je nazočan u međunarodnim znanstvenim indeksima. Prvi broj koji je uveden u Index Medicus (Medline) jest broj 7/8 iz 71. volumena, objavljenog 1949. godine. U Indexu Medicusu ima skoro 6000 članaka.<ref>Vladimir Dugački, Željko Krznarić, [http://www.hlz.hr/pdf/knjiga-hlz.pdf ''Hrvatski liječnički zbor. 140 godina. Od 1878. do 2014.''], Hrvatski liječnički zbor, Zagreb, 2014. ISBN 978-953-7959-10-4, str. 131-133